18 ஆண்டுகளாக பாலிவுட்டில் நடித்துவரும் போமன் இராணி, குணச்சித்திர கேரக்டர்களிலும் வில்லன் ரோல்களிலும் தனி இடத்தைப் பிடித்து கலக்கி வருகிறார். 'வசூல்ராஜா எம்.பி.பி.எஸ்' படத்தில் பிரகாஷ் ராஜ் நடித்த டீன் கேரக்டர், 'நண்பன்' படத்தில் சத்யராஜ் நடித்த வைரஸ் கேரக்டர் ஆகியவற்றின் அஸ்திவாரமே இவர்தான். பாலிவுட்டில் குணச்சத்திர வேடங்களில் புகழ்பெற்ற இவர், மராத்தி, தெலுங்கு ஆகிய மொழிகளில் சில படங்கள் நடித்துள்ளார். தொடர்ந்து, கே.வி.ஆனந்த் இயக்கத்தில் சூர்யா, சாயீஷா நடிக்கும் படத்தில் முக்கியமான ரோலில் நடிக்க ஒப்பந்தமாகி உள்ளார். ஏற்கெனவே, மோகன்லால், அல்லு சிரீஷ், சமுத்திரக்கனி ஆகியோர் உள்ளதால் இந்தப் படத்தில் இவருக்கு வில்லன் வேடமாக இருக்கலாம்.